cyanic-selkie/wikianc huggingface dataset:
Դրագոյլա Յարնևիչ
Ստեղծագործություն
Դ. Յարնևիչը Խորվաթիայի ալպինիստական շարժման առաջատարներից է եղել, համարվել է այդ երկրի առաջին լեռնագնացուհին։ 1836 թվականի ապրիլի 19-ին նա բարձրացել է Կարլովացի մոտակայքում գտնվող Մարտինշակ գագաթը։ Իսկ 1843 թվականի սեպտեմբերի 13-ին դարձել է առաջին կինը, որը բարձրացել է Օկիչ լեռ՝ հարավային զառիթափ կողմից։ Այդ ժամանակ դա մեծ ձեռքբերում էր, քանի որ ալպինիստական ոչ մի հանդերձանք գոյություն չուներ։ Դրագոյլան ոտաբոբիկ է բարձրացել ժայռերով։ Նրա երթուղին ներկայումս կոչվում է Դրագոյլայի արահետ ։ Ամեն տարի կազմակերպվում է քայլարշավ, որը կրկնում է գրողի անցած ճանապարհը ։
Արտաքին հղումներ
Կատեգորիա:Խորվաթ մանկավարժներ Կատեգորիա:Խորվաթ կին գրողներ Կատեգորիա:Խորվաթ բանաստեղծուհիներ Կատեգորիա:Ֆեմինիստ գրողներ Կատեգորիա:19-րդ դարի բանաստեղծներ Կատեգորիա:Անձինք նամականիշերի վրա Կատեգորիա:Ալպինիստներ Կատեգորիա:Խորվաթ դրամատուրգներ Կատեգորիա:Գրական կեղծանուններով հայտնի հեղինակներ Կատեգորիա:Խորվաթ մանկագիրներ Կատեգորիա:Կին գրողներ
Մահվան էկրան
Մահվան էկրան, էկրանապահի ծածկալեզու անվանումը, որը հայտնվում է օպերացիոն համակարգի վթարի ժամանակ ։ Երբ էկրանապահը հայտնվում է էկրանին, տվյալ ժամանակ հարկավոր է վերագործարկել համակարգիչը չպահպանված ինֆորմացիան կորցնելով ։
Երբեմն օպերացիոն համակարգի միջուկում սկսվում է ներքին ինքնափորձարկում, որը որ չպետք է լինի։ Դա նշանակում է, որ միջուկը կամ դրայվերները աշխատում են վթարային ռեժիմում, և խնդիրը լուծվում է միայն վերաթարմացման միջոցով։ Այն միկրոկոնտրույատորները, որոնք աշխատում են առանց մարդու միջամտության վերաթարմացվում են առանց որևէ հարցման։ Սակայն անհատական համակարգիչները, որպես կանոն ունեն հագեցված մոնիտոր և հնարավորություն են տալիս համեմատաբար անքակտելի անձին (օգտագործող կամ համակարգային ադմինիստրատոր) փոխարինել ապարատի կամ ծրագրային ապահովման մասերը։
Արտաքին հղումներ
Կատեգորիա:Օպերացիոն համակարգեր Կատեգորիա:Համակարգչային ծրագրեր
Վիդալբա
Վիդալբա (Viddalba), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 1719 մարդ (2005 թվականի տվյալներով), բնակչության խտությունը կազմում է 35,2 մարդ/կմ²։ Զբաղեցնում է 48,83 կմ² մակերես տարածք։ Փոստային ինդեքսն է՝ 7030։ Հեռախոսային կոդը՝ (+39) 079։
Արտաքին հղումներ
Կատեգորիա:Իտալիայի քաղաքներ Կատեգորիա:Սարդինիայի քաղաքներ Կատեգորիա:Իտալիայի բնակավայրեր Կատեգորիա:1975 թվականին հիմնադրված բնակավայրեր
Արևմտահայերեն
Պատմություն
Սկսել է ձևավորվել XII դարից և աստիճանաբար մշակվել, հղկվել, կատարելագործվել արևմտահայ մշակույթի գլխավոր կենտրոններում (Կ․Պոլիս, Զմյուռնիա, Վենետիկ, Վիեննա և այլն)։ Արևմտահայ գրական լեզվի զարգացումը նախապես կրել է տարերային բնույթ, վաղ շրջանում հատկանշվել է գրաբարյան, միջին հայերենի, բարբառային և օտարամուտ անհարկի տարրերով ու ձևերով, որոնք հետզհետե դուրս են մղվել գործածությունից և փոխարինվել գրական համարժեքներով։ Արևմտահայ գրական լեզուն, XIX դարի առաջին տասնամյակներից սկսած ընդարձակելով իր ոլորտները, դարձել է հրապարակագրության, թատերագրության, գիտական, գեղարվեստական գրականության լեզու։
Արևմտահայ իրականության մեջ հատկապես XIX դարի 40-ական թվականներին ծավալված գրապայքարը մի կողմից, բուրժուական հարաբերությունների զարգացումը և հայ ժողովրդի` իբրև ազգի ձևավորման գործընթացը մյուս կողմից, ապահովեցին արևմտահայ գրական լեզվի վերջնական հաղթանակը և բարենպաստ պայմաններ ստեղծեցին նրա հետագա առաջընթացի համար։ Բանավոր լեզվի բառապաշարը գնալով հարստացվեց գրական երկերում՝ ի հաշիվ գրաբար և գրաբարյան արմատներով բարդված նոր բառերի, գործածությունից դուրս մղվեցին նեղբարբառային բառերն ու բառաձևերը, զգալիորեն կրճատվեցին գրաբարի, միջին հայերենի և բարբառների դրոշմը կրող քերականական բազմաձևությունները։ Բուռն զարգացում ապրեց արևմտահայ գեղարվեստական գրականության լեզուն և ժամանակի գրողների (Մ․ Պեշիկթաշլյան, Հակոբ Պարոնյան, Պետրոս Դուրյան, Դանիել Վարուժան, Միսաք Մեծարենց, Գրիգոր Զոհրապ, Սիամանթո, Երվանդ Օտյան, Ա․ Արփիարյան և ուրիշներ) լեզվաշինարարական աշխատանքի շնորհիվ` ավելի ու ավելի մշակվեց, կատարելագործվեց ու դարձավ հարուստ գրական լեզու։
Արտասանություն
Արևմտահայ գրական լեզուն արևելահայ գրական լեզվի համեմատությամբ, ունի առանձնահատկություններ։ Պայթականների համակարգը երկաստիճան խլազուրկ է, այսինքն՝ բ, գ, դ, ձ, ջ ձայնեղները խլանում ու հնչում են փ, ք, թ, ց, չ, իսկ պ, կ, տ, ծ, ճ խուլերը, ընդհակառակն, ձայնեղանում ու հնչում են իբրև բ, գ, դ, ձ, ջ։ Ունի 6 հոլով՝ ուղղական, սեռական, արական, հայցական, բացառական, գործիական։ Անձի առումով հայցականը ձևով նման է ուղղականին (բացառությամբ դերանունների, որ երբեմն ստանում են զ նախդիրը), սեռականը՝ արականին, բացառականը կազմվում է է(ն) մասնիկով (քաղաքէն=քաղաքից, քաղաքներէն=քաղաքներից), ներգոյականի համար գործածվում է սեռականը՝ մէջ կապով (քաղաքին մէջ=քաղաքում)։
Հոլովումներ
Հոլովումներն են ի [ջուր-ջուրի (ն)], ու[ժամ-ժամու (ն)], ան (մանուկ-մանկան), եան (ճշմարտութիւն-ճշմարտութեան), ոջ (քոյր-քրոջ), օր (հայր-հօր), ուան (օր-օրուան)․ կան նաև գրաբարաձև և այլաձև հոլովումներ (համեմատական՝ թշնամի-թշնամւոյ, մարդիկ-մարդոց)։ Գոյականների հոգնակին կազմվում է էր (միավանկ և մեկուկես վանկանի բառերի համար), ներ (բազմավանկ բառերի համար) մասնիկներով ևընդհանրապես հոլովվում է ու հոլովմամբ (ծովեր-ծովերու, կիներ-կիներու, անուրջներ-անուրջներու և այլն)։ Բոլոր հոլովները որոշիչ հոդ են ստանում։ Անորոշհոդ է մը, որ դրվում է գոյականից հետո և ձայնավորից առաջ դառնում է մ’, մըն (համեմատական՝ էրիկ մը, երգ մը, օր մ՛ալ, խուրձ մըն է)։ Դերանունների մեջ նկատելի են՝ դուն, ինծի, քեզի, մեզի, ձեզի, աս, ատ, ան դու, ինձ, քեզ, մեզ, ձեզ, այս, այդ, այն ձևերի փոխարեն։ Սովորական են ստացականի նիս, նիդ, նին մասնիկավոր ձևերը (երեսնիս, տուներնիս, երեսնիդ, տուներնիդ, երեսնին, տուներնին)։
Խոնարհումներ
Խոնարհումները 4 են՝ ել (սիրել, տեսնել), իլ (խօսիլ, փախչիլ), ալ (երթալ, մոռնալ), ուլ (զբօսնուլ, թողուլ)։ Սահմանական եղանակի ներկան ու անցյալի անկատարը կազմվում են կը եղանակիչով (կը գրեմ-կը գրէի, կը գրենք-կը գրէինք), որ միավանկ բայերից առաջ գործածվում է կուձևով (կուգամ, կուտամ, կուլամ)։ Ունի 5 դերբայաձև՝ անորոշ (զրել, փայլիլ, խնոալ), ապառնի (գրելու, փայլելու, խնդալու), վաղակատար (գրեր, փայլեր, խնդացեր), հարակատար (գրած, փայլած, խնդացած), ենթակայական (գրող, փայլող, խնդացող)։
Եղանակներ
Բայը ունի 3 եղանակ՝ սահմանական, հրամայական և ստորադասական (իմա ըղձական)։ Ապառնին կազմվում է պիտի եղանակիչով (պիտի գրեմ=գրելու եմ, պիտի գրէի=գրելու էի), ել, իլ խոնարհման բայերի հրամայական եղանակի եզակին՝ է վերջավորությամբ (սիրէ, խօսէ), անցյալ կատարյալը որոշ դեպքերում պահպանում է գրաբարյան խոնարհման ձևերը (օրինակ, հասկցուցի, հասկցուցիր, հասկցուց, հասկցուցինք, հասկցուցիք, հասկցուցին, խօսեցայ, խօսեցար, խօսեցալ, խօսեցանք, խօսեցաք, խօսեցան)։
Սահմանական եղանակի ներկայի և անցյալ անկատարի ժխտական խոնարհումը կազմվում է յուրահատուկ ձևով (չեմ գրեր=չեմ գրում, չենք գրեր=չենք գրում, չէի գրեր=չէի գրում, չէինք գրեր=չէինք գրում և այլն), երկրորդական բաղադրյալ ժամանակներն արտահայտվում են խոնարհված բայով կամ դերբայով և ըլլալ՝ լինել բայի դիմավոր ձևերով (կը գրեմ եղեր, կը գրենք եղեր, պիտի գրեմ եղեր, գրած կ’ըլլամ, գրած կ’ըլլանք և այլն)։
Արևելահայ գրական լեզվի համեմատությամբ, արևմտահայ գրական լեզու երևան է հանում նաև բառապաշարային տարբերություններ, գործածում է իրեն հատուկ բառեր (օրինակ, աղջնակ, աղւոր, ճանչւոր, քով և այլն), մի շարք բառերում սղվում է ա ձայնավորը (մատնի<<մատանի, կատղիլ<կատաղել), կյանքի կոչում ոչ գործածելի գրաբարյան շատ բառեր (օրինակ, ազազուն, ցփսի և այլն), նախընտրում է թարգմանել փոխառյալ բառերը (օրինակ, ինքնաշարժ=ավտոմեքենա, փապուղի=թունել, կաճառ=ակադեմիա և այլն)։
Արտասահմանում արևմտահայ գրական լեզվի համար պահպանվում ու կիրառվում է հայերենի գրաբարյան-ավանդական ուղղագրությունը։ Մեծ եղեռնից հետո արևմտահայ գրական լեզուն զրկվել է զարգացման պատմական բարենպաստ պայմաններից։
Հնչյունաբանություն
Արևմտահայերենի հնչյունական համակարգը զգալիորեն տարբերվում է արևելահայերենից։ Գրության մեջ պահելով ավանդական համակարգը՝ արևմտահայերենը տարբերություն չի ներկայացնում արևելահայերենից և պահպանում է բոլոր գրանիշերը։ Սակայն արտասանության մեջ կան մի շարք տարբերություններ։
Բառագիտություն
Հայերենի բառապաշարի մեծ մասը թե՛ ձևով, թե՛ բովանդակությամբ ընդհանուր է երկու տարբերակների համար։ Միաժամանակ առանձնացվում են ձևիմաստային տարբերություններ, որոնք արդյունք են լեզվական և արտալեզվական բազում գործոնների՝ սկսած տարբերակների ակունքներից (գրաբար, միջին հայերեն), բարբառային հիմքերից (Արարատյան և Պոլսի ու հարակից շրջանների) և վերջացրած քաղաքական, տնտեսական կամ աշխարհագրական հանգամանքներով։
Արևմտահայերենի բառապաշար ասելով սովորաբար նկատի են առնվում այն բառերը, բառաձևերը և դարձվածքները, որոնք արևելահայերենում գործածվող ձևերի համեմատ ունեն առնվազն մեկ ձևային կամ իմաստային տարբերություն։ Արևմտահայերենի և արևելահայերենի բառապաշարային տարբերությունների գիտական բնութագրին առաջինը անդրադարձել է Հրաչյա Աճառյանը՝ ներկայացնելով դրանք որոշակի խմբերով, որոնք հետագա ճշգրտումների և լրացումներից հետո ներկայացնում են հետևյալ ձևիմաստային խմբերը.
Կապ
Արևելահայերենի ու արևմտահայերենի կապերի տարբերությունը բառային է և ոչ խոսքիմաստային։ Պարզապես արևմտահայերենն ունի կապեր, որոնք բացակայում են արևելահայերենում, ինչպես օրինակ՝ ասդին, անդին, ետք, քով, վասն, ի գին, ի սէր, ի տրիտուր և այլն։ Մի քանի կապեր տարբերվում են արևելահայերենի հրենց համարժեքներից գրաբարյան ձևերին տրվող նախապատվությամբ կամ արևմտահայերենին բնորոշ հոլովման առանձնահատություններով, ինչպես օրինակ՝ ձեռամբ, միջոցվաւ, պատճառաւ, կողմէ (կողմանէ), պահուն, սկսեալ, սիրույն, բաղդատմամբ և այլն։
Մէջ ետադրությունը արևմտահայերենում, ի տարբերություն արևելահայերենի, հոլովվելիս չի ենթարկվում է-ի ընդհանրական հնչյունափոխության. մէջ-մէջի-մէջէ(ն)-մէջով, փոխանակ արևելահայերենի մեջ-միջի-միջից-միջով հարացույցային ձևերի։
Հոլովառությամբ ևս կապերը նույնական են. միակ տարբերությունը ի հայտ է գալիս դէպի, մինչև ուղղության կապերի՝ անձնական դերանունների առաջին և երկրորդ դեմքերի հետ գործածվելիս, քանի որ արևմտահայերենում անձնական դերանունները տրականի համար ունեն առանձին ձևեր, առաջանում է արևելահայերենի համեմատ տարբերակված գործածություն գոյականների ու դերանունների հետ, ուր հիշյալ դերանունների տրականի ու հայցականի ձևերը չունեն ձևային տարբերակվածություն։
Շաղկապ
Շաղկապների տարբերությունը արևելահայերենում և արևմտահայերենում բառային է, երբեմն էլ՝ ոճական։ Տարբերություններն առաջանում են արևմտահայերենում գրաբարյան ձևերին նախապատվություն տալուց (զի, քանզի, վասնզի, պայմանաւ որ), երբեմն էլ արդյունք են կամ արևմտահայ բառաձևի առկայության (հակառակ անոր որ) կամ արևմտահայերենին բնորոշ հնչյունափոխության։ Այսպես արևելահայերենում գործում է այ - է, իսկ արևմտահայերենում՝ այ - ա հնչյունափոխությունը։ Իբրև այդ հնչյունափոխության հետևանք՝ արևելահայերենն ունի էլ, իսկ արևմտահայերենը՝ ալ շաղկապը։
Արևելահայերենի ոչ թե շաղկապի փոխարեն խոսակցական արևմտահայերենում հանդիպում է նաև չէ թէ շաղկապը։
Արտաքին հղումներ
Կատեգորիա:Հայերեն Կատեգորիա:Նոր շրջանի հայկական մշակույթ Կատեգորիա:Մեռնող լեզուներ Կատեգորիա:Հայկական լեզուներ Կատեգորիա:Թուրքիայի մշակույթ
Թագուհի Մադլեն Թերեզիա Ամելիա Յուսեֆինա
Թագուհի Մադլեն Թերեզիա Ամելիա Յուսեֆինա (Prinsessan Madeleine av Sverige, hertiginna av Hälsingland och Gästrikland Շվեդիայի թագավոր Կառլ XVI Գուստաֆի և թագուհի Սիլվիայի երկրորդ աղջիկը (երրորդ երեխան)։ Կնունքի ժամանակ նրան տրվել է Հելսինգլանդի և Եստրիքլանդի դքսուհու տիտղոսը։ Համարվում է նաև Շվեդիայի արքայադուստր։
Կրթություն
Սովորել է Էնսկիլդի գիմնազիայում, որի հիմնական դասընթացն ավարտել է 1998 թվականի օգոստոսի  20-ին։ Երկու տարի անց Էնսկիլդի դպրոց գիմնազիայում մշակույթի բակալավրի դիպլոմ է ստացել։
Նախասիրություն
Սիրում է ճամփորդել։
Անձնական կյանք
Մադլենը երկար ժամանակ հարաբերությունների մեջ է եղել իրավաբան Յունաս Բերգստրյոմի հետ (lang-sv|Jonas Bergström, ծնվել է 1979), սակայն զույգը չի ամուսնացել, որովհետև, օրենքի համաձայն՝ թագավորական ընտանիքի կրտսեր դուստրը կարող է ամուսնանալ միայն ավագ դստեր ամուսնությունից հետո։ 2009 թվականի փետրվարի 24-ին Շվեդիայի թագուհի Վիկտորիան հայտնել է նշանադրության մասին, իսկ արդեն  2009 թվականի օգոստոսին հայտարարվել է թագուհի Մադլենի և Յունասի նշանադրության լուրը ։ Նշանադրությունը հանկարծակի չեղյալ է հայտարարվել  2010 թվականի ապրիլի 24 ։ 2012 թվականի հոկտեմբերի 24-ին թագուհու հայրը՝ թագավոր Կառլ Գուստաֆը հայտնել է Մադլենի և Քրիստոֆեր Օ Նիլի նշանադրության մասին։ Զույգը ծանոթացել է երկու տարի առաջ՝ Նյու Յորքում։ Քրիստոֆերը մասնակցել է Մադլենի զարմուհու՝ Վիկտորիայի դստեր՝ թագուհի Էստելի կնունքին։ Թագուհի Մադլենի և Քրիստոֆեր Օ Նիլի հարսանիքը տեղի է ունեցել 2013 թվականի հունիսի 8-ին՝ Ստոկհոլմ քաղաքում ։ Հարսի զգեստի հեղինակը Վալենտինան էր, այն մետաքսից էր, փղոսկրե երանգով, ժանյակներով կատարված ապլիկացիաներով, գոտկատեղի հատվածում առկա էին մանր ուղղահայաց դարսեր, քղանցքը չորս մետր։ Ամուսնությունից հետո զույգը շարունակել է ապրել Նյու Յորքում, որտեղ թագուհին աշխատել է Համաշխարհային մանկական հիմնադրամ World Childhood Foundation  բարեգործական կազմակերպությունում, որը ստեղծվել է 1999 թվականին՝ Մադլենի մոր՝ Սիլվիայի մասնակցությամբ (հիմնադրամը զբաղվում է ամբողջ աշխարհում, մասնավորապես՝ անբարենպաստ շրջաններում բնակվող երեխաների կենսապայմանների բարելավմամբ)։
Զույգն ունի երեք երեխա
Ներկայումս ընտանիքը բնակվում է Լոնդոնում։
Ծանոթագրություններ
}}
Արտաքին հղումներ
Կատեգորիա:Ստոկհոլմ քաղաքում ծնվածներ Կատեգորիա:Ստոկհոլմի համալսարանի շրջանավարտներ
Գագիկ Դաղբաշյան
Գագիկ Տիգրանի Դաղբաշյան, հայ ֆուտբոլիստ, «Ալաշկերտ» ակումբի և Հայաստանի ազգային հավաքականի պաշտպան։
Ակումբային կարիերա
Պատանի տարիքից հետաքրքրվելով ֆուտբոլով՝ Դաղբաշյանը հնարավորություն է ունեցել զբաղվել նաև այլ մարզաձևերով (պարեր, կարատե, այկիդո)։ Սակայն ի վերջո որոշել է զբաղվել ֆոիտբոլով, հատկապոս որ հայրն էլ սատարել է նրան այդ հարցում։ Տասներկու տարեկանից Դաղբաշյանն սկսել է կատարել իր առաջին քայլերը Երևանի «Բանանցի» դպրոցում։ 2007 թվականին խաղացել է «Բանանց-2»-ում, որը հանդես էր գալիս Հայաստանի առաջնության Առաջին լիգայում։ Նույն թվականին Դաղբաշյանը կատարել է իր նորամուտը «Բանանցում»՝ մասնակցելով Հայաստանի առաջնությանը։ 2007 թվականի նոյեմբերի 10-ին 28-րդ տուրի՝ «Կիլիկիայի» դեմ խաղի 75-րդ րապեին նա փոխարինել է Եղիշե Մելիքյանին ։
2015 թվականի հունվարին Գագիկ Դաղբաշյանը միացել է Սլովակիայի Ֆորտունա լիգայի «Ռոժոմբերոկ» ակումբին, որի հետ կնքել է մեկուկես տարվա պայմանագիր ։ Սլովակիայի առաջնության 19-րդ տուրի՝ «Պոդբրեժովա» ակումբի դեմ խաղում խփած գոլի շնորհիվ Գագիկ Դաղբաշյանըը ճանաչվել է Սլովակիայի առաջնության դեկտեմբեր ամսվա լավագույն գոլի հեղինակ՝ հարցման արդյունքում հավքելով ձայների 35,5 %-ը։ Այդ խաղում Դաղբաշյանը դարձել էր դուբլի հեղինակ՝ օգնելով «Ռուժոմբերոկը» ակումբին հաղթել 3:2 հաշվով ։ 2016 թվականին տեղափոխվել է հայկական «Ալաշկերտ», որի կազմում երկու անգան դարձել է Հայաստանի չեմպիոն ։
Կարիերան հավաքականում
Տասնութ տարեկանում Գագիկ Դաղբաշյանը կատարել է իր նորամուտը Հայաստանի երիտասարդական հավաքականում՝ մասնակցելով Եվրոպայի մինչև 21 տարեկանների առաջնության նախընտրական փուլին։ 2009 թվականի հունիսի 5-ին Դաղբաշյանը մասնակցել է Շվեյցարիայի երիտասարդական հավաքականի դեմ խաղին, որն ավարտվել է հայերի պարտությամբ (1:2)։ Դաղբաշյանը մասնակցել է նաև հաջորդ հանդիպմանը, որ կայացել է երեք օր անց, ինչից հետո խաղադաշտ դուրս չի եկել ։ Հայաստանի երիտասարդական հավաքականի կազմում կրկին խաղադաշտ է դուրս եկել երկու տարի անց՝ 2011 թվականի հունիսի 7-ին, երգ Հայաստանի հավաքականը 4։1 հաշվով ջախջախել է Չեռնոգորիայի երիտասարդական հավաքականին ։
2012 թվականին Գագիկ Դաղբաշյանը հրավիրվել է Հայաստանի ազգային հավաքական և մասնակցել Սերբիայի հավաքականի դեմ ընկերական խաղին նույն թվականի փետրվարի 28-ին։
Արտաքին հղումներ
Կատեգորիա:Հայ ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Ալաշկերտի ֆուտբոլիստներ Կատեգորիա:Հայաստանի հավաքականի ֆուտբոլիստներ Կատեգորիա:Ֆուտբոլի պաշտպաններ
Ջեմալ Գուբազ
Ջեմալ Ռեզովիչ Գուբազ, խորհրդային և ռուս ֆուտբոլիստ։
Ակումբային կարիերա
Գուդաութայի ֆուտբոլային դպրոցի և Դոնի Ռոստովի սպորտինտերնատի սան է, Յուրի Կովտունի հետ միասին սովորել է նույն իտերնատում ։
Դոնի Ռոստովի ՍԿԱ ակումբ հրավիրվել է տասնվեց տարեկանում։
1985 թվականին խաղացել է Վրացական ԽՍՀ-ի մի շարք թիմերում։ 1987 թվականին կատարել է նորամուտը բարձրագույն դիվիզիոնում Թբիլիսիի «Դինամո» ակումբի կազմում։
1992 թվականին ԽՍՀՄ-ի փլուզումից հետո վերադարձել է Ռուսաստան, անցկացրել է մեկ մրցաշրջան հարազատ ՍԿԱ-ում, որը հանդես էր գալիս երկրորդ դիվիզիոնում։ Հաջորդ մրցաշրջանն անցկացրել է «Ռոստսելմաշում»։ 1995 թվականին վարձավճարով խաղացել է նաև «Անժիում»։
Ֆուտբոլային կարիերան ավարտելուց հետո աշխատել է ՍԿԱ-ում ։
2012 թվականի մարտի 19-ից մինչև 2015 թվականի սեպտեմբերի 21-ը գլխավորել է Աբխազիայի ֆուտբոլային ֆեդերացիան ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:Անժիի ֆուտբոլիստներ Կատեգորիա:Դինամո Թբիլիսիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Հայերեն արմատական բառարան
«Հայերէն Արմատական Բառարան», Հրաչյա Աճառյանի ամենաարժեքավոր աշխատանքներից։ Բառարանում ստուգաբանուած բառերի քանակն է 5,602։ Հրատարակված ապակետիպ է առաջին անգամ յոթ հատորով 1926-1935։ 1971 թվականին երկրորդ հրատարակությունը եղել է Երևանում։
Հ. Աճառյանի «Հայերեն արմատական բառարանում» տիպական բառահոդվածները ներկայանում են հինգ բաժնով՝
Բառարանի առաջաբանում հեղինակը հանգամանորեն պարզաբանում է իր աշխատության կառուցվածքը, մեկնաբանում ստուգաբանական այն սկզբունքները, որոնցով ղեկավարվել է ինքը։ Առաջաբանին կից տրված են համառոտագրական ընդարձակ ցանկեր։ Բառարանի առաջին հրատարակության 7-րդ հատորը հավելվածային է, և երկրորդ հրատարակության ժամանակ այն մուծվել է համապատասխան բաժինների մեջ։ Հ. Աճառյանի այս աշխատությունն անգնահատելի ներդրում է հայերենագիտության մեջ. այն իր նմանը չունի նաև համաշխարհային բառարանագրության մեջ։
Աղբյուրներ
Կատեգորիա:Բառարաններ
Սկադովի շրջան
Ստեղծվել է 1939 թվականին։ Վարչական կենտրոնը՝ Սկադովսկ ։
Աշխարհագրություն
Շրջանի տարածքի մակերեսը կազմում է 1456 կմ²։
Բնակչություն
2011 թվականի մարդահամարի արդյունքներով շրջանում բնակվում էր 48600 մարդ։ Բնակչության խտությունը կազմում էր 33,38 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Էդուարդ Մյասնիկի Գրիգորյան
Էդուարդ Մյասնիկի Գրիգորյան, արդարադատության գործիչ, իրավաբան, ՀՀ ԱՆ «Նուբարաշեն» քրեակատարողական հիմնարկի նախկին պետ (2018-2019), արդարադատության գնդապետ։
Կենսագրություն
Էդուարդ Գրիգորյանը ծնվել է 1961 թվականի հուլիսի 9-ին Երևանում։ 1979-1981 թվականներին ծառայել է ԽՍՀՄ Զինված ուժերում։ 2003 թվականին ավարտել է Երևանի «Գալիք» համալսարանը՝ իրավաբանի որակավորմամբ։
Ընտանիքը
Ամուսնացած է, ունի մեկ դուստր և մեկ որդի։
Արտաքին հղումներ
Կատեգորիա:Հայ իրավաբաններ Կատեգորիա:Արդարադատության գնդապետներ
Կաստիլիա և Լեոն
Կաստիլիա և Լեոն կամ Կաստիլիա-Լեոն (Castilla y León, ինքնավար համայնք (ինքնավար մարզ))՝ Իսպանիայի հյուսիս-արևմուտքում։ Մայրաքաղաքը՝ Վալյադոլիդն է։
Պատմություն
Երբ Կառլոս I-ը 1519 թվականին ընտրվել է Գերմանական կայսր (որպես՝ Կառլոս V կայսր) ստիպված կրկին լքել է Իսպանիան (1520 թվական), պատճառ դառնալով Կոմուներոսյան ապսամբության առաջացմանը։ Ապստամբները բողոքում էին բացարձակապես Կառլոսի և նրա հոլանդացի խորհրդականների դեմ՝ հանուն Իմբերիայի ազգային հարստությունների։ Կոմուներոսյան շարժումը ընդունել է ժողովրդական բնույթ։
Կաստիլյան քաղաքների ապստամբությունը ընդդեմ Տոլեդո կայսերական իշխանության տևեց 1520-1522 թվականներին։ Ապստամբները ստեղծել էին «Սուրբ Խունտան»-ը, որին միացել էին գրեթե բոլոր Կաստլիյան քաղաքներից, այդ թվում՝ մայրաքաղաք Վալլադոլիդից։ Նրանք պնդում էին, որ Կառլոս V ապրեր Իսպանիայում, այսպիսով պահանջելով նրանից հեռացնել օտարերկրացիներին կառավարման համակարգից, ընդլայնել քաղաքային ինքնակառավարման մարմինների իրավունքները, արգելել արտահանել ոսկե մետաղադրամները արտերկիր։ Ապստամբները նրան անվանում էին Խենթ Խուան։
Շարժումը լայն թափ առավ 1521 թվականին, երբ ապստամբությունը ստացավ հակապալատական բնույթ։ Վիլյալար դե ճակատամարտում (1521 թվականի ապրիլի 23-ին) Խուան Պադիլիայի գլխավորությամբ պարտություն կրեցին, Խունտայի և այլ ղեկավարներ գերեվարվեցին և մահապատժի ենթարկվեցին։ 1522 թվականին ապստամբների դիմադրությունը վերջնականապես ջախջախեց պալատականներին։ Սակայն զանգվածային ճնշումները այնուամենայնիվ շարունակվեցին մինչև 1526 թվականը։
Ժողովրդագրություն
Բնակչությունը՝ 2 555 742 մարդ (2011թվականի տվյալներով)
Ծանոթագրություններ
Կատեգորիա:Իսպանիայի ինքնավար համայնքներ
Նինա Բոթ
Նինա Բոթ (Nina Bott, ), գերմանացի դերասանուհի և երգչուհի, ում կարիերան սկսվել է 1995 թվականից։
Կենսագրություն
Նինա Բոթը ծնվել է 1978 թվականի հունվարի 1-ին Համբուրգում։
2000 թվականներին Նինան եղել է փաստացի ամուսնության մեջ։ Այդ ամուսնությունից ունի Լենոկս անունով որդի (ծնվ. դեկտեմբերի 23-ին, 2003 թվականին) ։
Կարիերա
1997 թվականի օգոստոսից մինչև 2005 թվականի սեպտեմբեր Նինան դերակատարել է Կորա Հայնց Մորենային «Լավ ժամանակներ, վատ ժամանակներ» հայտնի գերմանական օճառային օպերայում։ Հետագայում նա հայտնվել է «Unter den Linden – Das Haus Gravenhorst» դրամայում։ 2008 թվականին Նինան միացավ «Այն ամենը, ինչն իմաստ ունի» օճառային օպերայի դերասանական կազմին։ Նա մնացել է սերիալում շուրջ 2 տարի։
Ծանոթագրություններ
Կատեգորիա:Գերմանացի դերասանուհիներ Կատեգորիա:Գերմանացի երգիչներ Կատեգորիա:Գերմանացի կինոդերասանուհիներ Կատեգորիա:Թատրոնի դերասանուհիներ Կատեգորիա:Հեռուստատեսային դերասանուհիներ
Նինա Շորինա
Նինա Շորինա (Нина Ивановна Шорина, ), խորհրդային և ռուս կինոդերասանուհի, ռեժիսոր, սցենարի հեղինակ։
Կենսագրություն
Նինա Շորինան ծնվել է 1943 թվականի մարտի 10-ին, Մոսկվայում։ Սովորել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դերասանական ֆակուլտետում (Յ. Սեգելի արվեստանոցը), ավարտել է նույն ինստիտուտի ռեժիսորական ֆակուլտետը (Լ. Քրիստիի վավերագրական կինոյի արվեստանոց)։ Կինոյում սկսել է նկարահանվել մանկությունից։
1972 թվականից աշխատել է «Սոյուզմուլտֆիլմ» կինոստուդիայում, որպես մուլտիպլիկացիոն ֆիլմերի ռեժիսոր։ Եռանդուն աշխատել է ավանդական ժանրերի և «սովորական անիմացիայի» թեմատիկայի օգտագործումը նվազեցնելու ուղղությամբ ։
1993 թվականին աշխատել է «Animac» անիմացիոն ֆիլմերի կինոստուդիայում (Ֆրանսիա)։ 1994 թվականին կազմակերպել է «Թարգմանություններ արևելյանից» խաղարկային ֆիլմի ստուդիան։
Մամուլում և անիմացիոն ժողովածուներում հրապարակումների հեղինակ է։
Պլեսի լը Տուր
Պլեսի լը Տուր (Château de Plessis-lèz-Tours), արքայական նստավայրի մնացորդներ Լա Ռիշ քաղաքում։ Լուարայի հովտի բազմաթիվ գոթական ամրոցներից մեկն է։
Նինա Շորինա
Արտաքին հղումներ
Կատեգորիա:Խորհրդային դերասանուհիներ Կատեգորիա:Ռուս դերասանուհիներ Կատեգորիա:Ռուս ռեժիսորներ Կատեգորիա:Ռուս սցենարիստներ
Պլեսի լը Տուր
Ամրոցը կառուցվել է Լյուդովիկոս XI-ի օրոք, 15-րդ դարի վերջում։ Թագավորը մահացել է այստեղ 1483 թվականի օգոստոսի 30-ին։ 1589 թվականին Հենրի III և Հենրի IV թագավորների պատմական հանդիպումը տեղի է ունեցել Պլեսի լը Տուր ամրոցում, որի ժամանակ նրանք պայմանավորվել են կաթոլիկ լիգայի դեմ համատեղ գործողությունների մասին։ 17-րդ դարում Բուրբոնները դադարեցին ապրել խարխլված նստավայրում։ Շինության շրջակայքում տնկվեցին թթի ծառեր, ինչը նպաստեց շրջակայքում մետաքսամանության զարգացմանը։ 18-րդ դարի վերջում նախկին ամրոցը վերածվեց բնակավայրի Տուր քաղաքի բնակիչների համար։ 1796 թվականին Ֆրանսիական հեղափոխության ժամանակ պատմական հուշարձանը վաճառվել է մասնավոր սեփականատիրոջ։
Վերակառուցված շենքը 19-րդ դարում օգտագործվել է որպես ֆերմա։ Այստեղ նաև ստեղծվել է որսորդական կապարագնդիկների արտադրություն։ Միայն 20-րդ դարի սկզբին, երբ կառույցն իր հարկի տակ ընդունեց պատվաստանյութի զարգացման լաբորատորիան, սկսվեց քննարկվել դրա վերականգնման հարցը։ 1927 թվականին Պլեսի լը Տուրը ընդգրկվել է Ֆրանսիայի պատմական հուշարձանների պաշտոնական ցանկում ։
Այժմ ամրոցը պատկանում է լեհական համայնքին, սակայն ըստ պայմանավորվածության կարելի է այցելել այն սենյակը, որտեղ մահացել է Լյուդովիկոս XI թագավորը, և այն նկուղները, որտեղ թագավորական բանտ է եղել։ Այնտեղ ցուցադրվում են երկաթե խցեր, որոնցից մեկում, լեգենդի համաձայն, 11 տարի շարունակ վերոհիշյալ արքան կալանքի տակ է պահել կարդինալ Լա Բալյուին։
Ծանոթագրություններ
Կատեգորիա:Ֆրանսիայի ամրոցներ Կատեգորիա:Ֆրանսիայի թանգարաններ Կատեգորիա:Ֆրանսիայի դղյակներ
Վելիկայա Ալեքսանդրովկայի շրջան
Վելիկայա Ալեքսանդրովկայի շրջան (Великоолександрівський район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Վելիկայա Ալեքսանդրովկա ։
Աշխարհագրություն
Շրջանի տարածքի մակերեսը կազմում է 1541 կմ²։
Բնակչություն
2013 թվականի մարդահամարի արդյունքներով շրջանում բնակվում էր 26549 մարդ։ Բնակչության խտությունը կազմում էր 17,23 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Գնալ գեղեցիկ
«Գնալ գեղեցիկ» (Going In Style), ամերիկյան գեղարվեստական կատակերգություն, որի ռեժիսորն է Զակ Բրաֆֆը ։ Պրեմիերան կայացել է 2017 թվականի ապրիլի 7-ին։ Մինչև «Գնալ գեղեղեցիկ» ֆիլմը Ջոնի Կինգն արդեն ռեժիսոր Զակ Բրեֆֆի հետ աշխատում էր «Կուզենայի լինել այստեղ» և «Օզ։ Մեծն և սարսափելի» ֆիլմերի վրա ։
Սյուժե
Հին ընկերներ Բիլլը, Ջոն և Էլ չնայելով իրենց հասակին, կյանքում առաջին անգամ որոշում են շեղվել ճանապարհից, որպեսզի վերադարձնեն իրենց խնայած թոշակը։ Հափշտակած գումարը վերադարձնելու նպատակով նրանք որոշում են բանկ թալանել և վերցնել իրենց հասանելի գումարը։ Բիլլը ուներ թոքերի հետ խնդիր, բայց նրա մոտիկ ընկերները դրա մասին չգիտեին։ Բանկը թալանելիս Բիլլը շնչահեղձ է լինում, մի փոքրիկ աղջիկ հանում է դիմակը, որպեսզի օգնի գողին ։
Արտաքին հղումներ
Կատեգորիա:2017 ֆիլմեր Կատեգորիա:Ամերիկյան կինոկատակերգություններ Կատեգորիա:Կատակերգություններ Կատեգորիա:Warner Bros. ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Ռիմեյք ֆիլմեր Կատեգորիա:Ամերիկյան քրեական ֆիլմեր Կատեգորիա:MGM ֆիլմեր Կատեգորիա:Ամերիկյան ռիմեյք ֆիլմեր Կատեգորիա:Ամերիկյան քրեական կինոկատակերգություններ
Վելիկայա Լեպետիխայի շրջան
Վելիկայա Լեպետիխայի շրջան (Великолепетиський район), շրջան Ուկրաինայի Խերսոնի մարզում։
Ստեղծվել է 1956 թվականին։ Վարչական կենտրոնը՝ Վելիկայա Լեպետիխա ։
Աշխարհագրություն
Շրջանի տարածքի մակերեսը կազմում է 1140 կմ²։
Բնակչություն
2013 թվականի մարդահամարի արդյունքներով շրջանում բնակվում էր 17255 մարդ։ Բնակչության խտությունը կազմում էր 15,14 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Կատալոնիայի խորհրդարան
Կատալոնիայի խորհրդարան (Parlament de Catalunya), միասնական տարածքային կառավարման մարմին Իսպանիայի Կատալոնիա ինքնավար երկրամասում ։ Այն կազմված է 135 պատգամավորներից, որոնք ընտրվում են յուրաքանչյուր չորս տարին մեկ՝ արտահերթ ընտրությունների ձևաչափով ։ Խորհրդարանի շենքը տեղակայված է Կատալոնիայի վարչական կենտրոն համարվող Բարսելոնայի Սյուտադելի զբոսայգում։
Վերջին խորհրդարանական ընտրությունները Կատալոնիայում տեղի են ունեցել 2017 թվականի դեկտեմբերի 21-ին ։ 2015 թվականի տարածաշրջանային ընտրությունների և անկախության հանրաքվեի արդյունքում Կատալոնիայի խորհրդարանը միակողմանի կարգով հռչակում է վերջինիս անկախությունը միապետական Իսպանիայից, իսկ 2017 թվականի հոկտեմբերի 27-ին նվիրակոչվում է ինքնահռչակ Կատալոնիայի Հանրապետությունը։ Քվեարկության ժամանակ խորհրդարանի 55 պատգամավորներ ձեռնպահ են մնացել կամ բոյկոտել քվեարկությունը՝ չհամաձայնելով անկախության շարժման հետ։
Ի պատասխան Կատալոնիայի անջատողական կեցվածքին՝ Իսպանիայի վարչապետ Մարիանո Ռախոյը կիրառում է Իսպանիայի Սահմանադրության 155-րդ հոդվածը (բովանդակությունը՝ կառավարությունը իրավունք ունի երկրի Սենատից ստանալ թույլտվություն՝ բոլոր 17 ինքնավար մարզերի օրենսդիր իշխանության մարմինների կողմից ընդունված ազգային օրենսդրությունների նկատմամբ վետո կիրառելու իրավունք) և լուծարում օրենսդիր մարմինը՝ նախաձեռնելով նոր արտահերթ ընտրություններ ։
Պատմություն
Կատալոնիայում օրենսդիրի առաջին նախատիպը եղել է Աստծո խաղաղության և խաղաղության ժողովը, որը ձևավորվել է 1027 թվականին։ Սկզբնական շրջանում կառույցի գոյությունն ունեցել է ժամանակավոր բնույթ, իսկ գլխավոր ֆունկցիան եղել է հոգևորականների կողմից կառավարման ոլորտին առնչվող հանդիպումների գումարումը։ Կարճ ժամանակահատվածում այն վերածվում է հոգևոր բովանդակությամբ արդարադատության դատարանի։ Կատալոնական առաջին օրենսգիրքը եղել է «Ուստախես դե Բարսելոնա»-ն, որը կարգավորել է քաղաքացիական որոշ իրավահարաբերություններ։
Թեև Բարսելոնայի կոմսերը մեծ ազդեցություն ունեին երկրամասում, այնուամենայնիվ, նրանց ֆինանսական և ռազմական ուժերը բավականին սահմանափակ էին և մեկ ամբողջական իմաստով նրանք հանդես էին գալիս որպես Կարոլինգյան Ֆրանսիայի վասալներ։ Նրանց անձնական ռեսուրսները հատկապես անբավարար էին տնտեսական ճգնաժամի կամ ռազմական ընդլայնման պայմաններում, որոնք ժամանակաշրջանին բավականին բնորոշ իրավիճակներ էին։ Արտաքին պաշտպանության և եկամուտների կառավարման անհրաժեշտությունը հանգեցնում է նրան, որ արքունիքը ընդլայնում է դատական մարմնի լիազորությունները և ձևավորում նոր ընթացակարգեր։ Դա վերաբերվում էր հատկապես Կատալոնիայի գերագույն դատարանին և Կատալոնական դատարանին, որոնք ունեին քաղաքական անձեռնմխելիություն և գործում էին գրավոր սահմանադրական հիմքերով։ 1283 թվականին Արագոնի թագավոր Պեդրո III-ը ոստիկանական մարմինն ու դատարանները միասին ճանաչում է որպես Կատալոնիայի ինքնավարության իշխանություն։
Ժամանակակից պատմություն
1979 թվականի Կատալոնիայի ինքնավարության նոր կանոնադրությունը ճանաչում է խորհրդարանի վերականգնումը։ Կատալոնիայի ներկայիս խորհրդարանի առաջին օրենսդիր մարմինն ընտրվել է 1980 թվականի մարտի 20-ին։ 2017 թվականի հոկտեմբերի 27-ին խորհրդարանը տեղական իշխանությունների կողմից ճանաչվել է որպես Կատալոնիայի ինքնահռչակ Հանրապետության ազգային օրենսդիր մարմին։
Գործառույթներ
Որպես միասնական տարածքային կառավարման մարմին՝ Կատալոնիայի խորհրդարանը կատարում է մի շարք գործառույթներ։ Դրանք են՝
Արտաքին հղումներ
Կատեգորիա:Կատալոնիայի քաղաքականություն Կատեգորիա:Կատալոնիայի խորհրդարան Կատեգորիա:1932 հիմնադրումներ Կատալոնիայում
Հայերը Լիտվայում
Լիտվայի հայության թիվը կազմում է շուրջ 2.5 հազար, հիմնականում բնակվում են մայրաքաղաք Վիլնյուսում նաև Կաունասում, Վիսագինասում։ Հայ-լիտվական մշակութային կապերը սկիզբ են առել XIX դարի վերջին և XX դարի սկզբին, երբ լիտվական մամուլում տպագրվեցին հայ իրականությանը, պատմությանն և մշակույթին նվիրված հոդվածներ։ Լիտվերեն են թարգմանվել հայոց նշանավոր գրողների՝ Հակոբ Պարոնյանի, Նար-Դոսի, Րաֆֆու, Գրիգոր Զոհրապի, Սիլվա Կապուտիկյանի, Խաչատուր Աբովյանի ստեղծագործությունները։ Հայ-լիտվական մշակութային կապերում մեծ դեր ունի 1988 թ-ին ստեղծված «Գարուն» հայկական մշակութային միությունը։ Այնուհետև 4 տարի հետո՝ 1992-ին ստեղծվում է Լիտվա-հայկական ընկերությունը։ Հայերի հոսքը Լիտվա առ այսօր էլ շարունակվում է։
Տես նաև
Կատեգորիա:Լիտվայի ազգեր լ լ
Գերմանական թանգարան (Մյունխեն)
Գերմանական թանգարան (Deutsches Museum von Meisterwerken der Naturwissenschaft und Technik, German Museum of Masterpieces of Science and Technology)), թանգարան Մյունխենում, Գերմանիայում, աշխարհի ամենամեծ գիտության և տեխնոլոգիաների թանգարանը, որն ունի մոտավորապես 28.000 ցուցանմուշներ գիտության և տեխնոլոգիաների 50 ոլորտներից ։ Յուրաքանչյուր տարի այն ունենում է ավելի քան 1.5 միլիոն այցելու։
Մուզեումզինզել
Թանգարանի հիմնական շենքը գտնվում է Իզար գետի վրա, փոքրիկ կղզում, որը միջնադարից օգտագործվել է նավարկության համար։ Կղզին մինչև 1772 թվականը որևէ շենք չի ունեցել, քանի որ այն պարբերաբար ջրհեղեղի է ենթարկվել։ 1772 թվականին կղզու վրա կառուցվել էն Իզարի բարաքները և 1889 թվականի ջրհեղեղից հետո կառույցները վերակառուցվել են ջրհեղեղի պաշտպանիչներով։ 1903 թվականին քաղաքային խորհուրդը հայտարարել է կղզուն նվիրատվություն անելու մասին` Գերմանական թանգարանը կառուցելու համար։ Կղզին նախկինում հայտնի է եղել Կոհլենինսել (ածուխի կղզի) անվամբ, այնուհետև անվանափոխվել է Մուզեումզինզել (Museumsinsel, թանգարանի կղզի)
Այլ մասնաճյուղեր
Բացի հիմնական կառույցը, թանգարանը ևս երկու մասնաճյուղ ունի Մյունխենում և Բոնում։
Ֆլուգվերֆթ Շլասհայմի մասնաճյուղը տեղակայված է Մյունխենի կենտրոնից 18 կմ դեպի հյուսիս, Շլասհայմ պալատի մոտ։ Այն ստեղծվել է Առաջին համաշխարհային պատերազմի տարիներին կառուցված գերմանական առաջին ռազմաօդային բազաներից մեկի շինության հիմքի վրա։ Այն ընդգրկում է օդային վերահսկողության և հրամանատարության կենտրոնը, ինչպես նաև` ժամանակակից շենքեր, որոնք կառուցվել են 2000-ական թվականներին Բավարիայի դաշնային հողի նախկին վարչապետ Ժոզեֆ Ստրաուսի խիստ հանձնարարականից հետո։ Ֆլուգվերֆթ Շլասհայմը ներկայացնում է տարբեր հետաքրքիր ինքնաթիռներ, որոնց համար Մյունխենի թանգարանում համապատասխան տարածքի չի եղել։ Աչքի ընկնող ցուցանմուշներից են Հորթեն թռչող սահասավառնակը, որը կառուցվել է 190-ական թվականներին և վերականգնվել է պահպանված մի քանի մասերից։ Եզակի են 1950-ական և 1960-ական թվականներին ստեղծված ինքաթիռները։ Ցուցադրվում են նաև Վիետնամի դարաշրջանի, ինչպես նաև` ռուսական ինքնաթիռներ, որոնք վերցվել են Արևելյան Գերմանիայից` Գերմանիայի վերամիավորումից հետո։
Վերջին մասնաճյուղը բացվել է 2003 թվականին, Մյունխենում. այստեղ շեշտը դրված է տեղափոխող տեխնիկայի վրա։
Բոնի մասնաճյուղը բացվել է 1995 թվականին և հիմնականում ներկայացնում է 1945 թվականից հետո ստեղծված տեխնոլոգիաները, հետազոտություններն ու գիտությունը։
Միքայել Նալբանդյանի կիսանդրի (Երևան)
Միքայել Նալբանդյանի կիսանդրի, գտնվում է Երևանի Կենտրոն վարչական շրջանում՝ Միքայել Նալբանդյանի անվան թիվ 33 դպրոցի առջև։ Հուշարձանը տեղադրվել է 1985 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում ։
Ծանոթագրություններ
Կատեգորիա:Երևանի հուշարձաններ Կատեգորիա:Երեմ Վարդանյանի քանդակներ Կատեգորիա:1985 հիմնադրումներ
Անդրեա Ռանոկիա
Անդրեա Ռանոկիա (իտալ.՝ Andrea Ranocchia, ), իտալացի ֆուտբոլիստ, պաշտպան։ Հանդես է գալիս իտալական «Ինտերում» և Իտալիայի հավաքականում։
Երիտասարդ տարիներ
Անդրեան իր կարիերան սկսել է «Պերուջի» ակումբում, որից հետո տեղափոխվել է «Արեցո»։ 2006/07 մրցաշրջանում Ռանոկիան իր նորամուտն է նշել «Արեցոյի» առաջին թիմում՝ մասնակցելով 24 խաղի և դառնալով 1 գոլի հեղինակ։
«Ինտեր»
2010 թվականի հուլիսի 21-ին 6 միլիոն եվրոյի դիմաց Ռանոկիան տեղափոխվել է «Ինտեր» ։ Դեկտեմբերի 29-ին Ռանոկիան անցկացրել է իր առաջին մարզումը միլանյան թիմի կազմում ։ 2011 թվականի հունվարի 3-ին Ռանոկիան կնքեց պայմանագիր «ներաձուրիների» հետ մինչև 2015 թվականի հունիսի 30-ը  ։
Միջազգային կարիերա
2007 թվականի օգոստոսի 21-ին Ռանոկիան իր նորամուտն է նշել Իտալիայի Մ21 հավաքականի կազմում՝ «Ֆրանսիայի» դեմ խաղում։ Նա թիմի կազմում մասնակցել է 2009 թվականի Եվրոպայի երիտասարդական առաջնությանը։
Իտալիայի ազգային հավաքականի կազմում իր դեբյուտը նշել է 2010 թվականի նոյեմբերի 17-ին՝ Ռումինիայի հավաքականի դեմ խաղում։ 2014 թվականին Ռանոկիան ընգրկվեց ԱԱ 2014-ին մասնակցող ֆուտբոլիստների ընդլայնված թիմում, բայց ոչ հիմնական 23-ի մեջ ։
Խաղաոճը
Անդրեան ուժեղ, տեխնիկապես լավ զարգացած ֆուտբոլիստ է ։ Իր բարձր հասակի շնորհիվ հիանալի է հանդես գալիս «երկրորդ հարկում»։
Ռիանկուր
Ռիանկուր (Riencourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 171 մարդ, բնակչության խտությունը` 16.83 մարդ/կմ²։ Բնակավայրը զբաղեցնում է 10.16 կմ² տարածք։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 18 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 130 աշխատունակ (15-64 տարեկան) բնակիչ, որոնցից ակտիվ էին 100-ը, իսկ ոչ ակտիվները` 30։ Ակտիվության ցուցանիշը կազմում է 76,9 %։ 100 աշխատունակ մարդկանցից աշխատել է 91 անձ (52 տղամարդ և 39 կին)։ Գործազուրկ են եղել 9 անձ (4 տղամարդ և 5 կին)։ 30 անաշխատունակներից 9-ը եղել են աշակերտներ կամ ուսանողներ, 12-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ռոբուրենտ
Ռոբուրենտ  (իտալ․՝Roburent), կոմունա Իտալիայում, Պիեմոնտ մարզի Կունեո գավառում։
Ռոբուրենտը սահմանակից է Ֆրաբոզա Սոպրանա, Գարեսիո, Մոնտալդո դի Մոնդովի, Օրմեա, Պամպարատո և Տոռե Մոնդովի մունիցիպալիտետներին։
Հրաչյա Աճառյան, մարդը և գիտնականը
Խաչիկ Բադիկյանի՝ Հրաչյա Աճառյանի կյանքը և գիտական գործունեությունը լուսաբանող գիրքն է (420 էջ, «Զանգակ-97» հրատարակչություն), որում լայնորեն օգտագործված է մեծանուն լեզվաբանի «Կյանքիս հուշերից» կենսագրական երկի նյութերը։ Գրքի ընթերցողն իմանում է, որ համաշխարհային հռչակի տեր հայագետ-լեզվաբանն ուսանողական տարիներին Փարիզում ստիպված է եղել հանապազօրյա համեստագույն ապրուստը հոգալու համար աշխատել լրագրավաճառ, բոված գետնանուշ վաճառող, վագոններ լվացող, իսկ հանուն բարեգործության հնավաճառին քսան ֆրանկով վաճառել է իր անկողինը, երկար ժամանակ քնել խցի քարե հատակին՝ որպես բարձ գործածելով գրքերը։ Գրքում ներկայացված է Աճառյանի կյանքը Փարիզում, Ստրասբուրգում, Էջմիածնում, Շուշիում, Նոր Բայազետում, Նոր Նախիջևանում, Թեհրանում, Թավրիզում և, իհարկե, կյանքի հասուն տարիները Խորհրդային Հայաստանում, ուր նա հազիվ է փրկվում բռնադատությունից։ Գիրքը լիովին պատկերացում է տալիս, թե ինչ տիտանական աշխատասիրություն է ունեցել Հրաչյա Աճառյանը, որը լինելով մեծանուն հայագետ Անտուան Մեյեի սանը, չի զիջել նրան և ստեղծել է գիտական բազմակողմանի հետաքրքրություններ ընդգրկող հետազոտությունների գանձարան։ Գրքում երևան են բերված լեզվաբանի «Արմատական բառարանի», «Անձնանունների բառարանի», ձեռագրացուցակների, տարբեր բառարանների, հայ գրականության պատմության, հայ հին գրականության, թարգմանությունների, մատենագիտությունների, հայ ժողովրդի պատմության և այլ բնագավառներին վերաբերող գրքերի ստեղծման հանգամանքները ։
Ռոբուրենտ
Բնակավայրի հովանավորն է համարվում սուրբ Սիռը։ Տոնը նշվում է հուլիսի 7-ին։
Հրաչյա Աճառյան, մարդը և գիտնականը
Տես նաև
Կատեգորիա:2005 գրքեր
Ռոբուրենտ
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ալֆա-մասնիկ
Ալֆա-մասնիկ (α-մասնիկ)՝ դրական լիցքավորված մասնիկ, կազմված 2 պրոտոնից և 2 նեյտրոնից, ունեն կրկնակի դրական լիցք և հարաբերորեն մեծ զանգված, որը հավասար է 4 զանգվածի ատոմական միավորներին, իսկ բացարձակ արժեքը գերազանցում է էլեկտրոնին զանգվածին 7300 անգամ։ Ալֆա-մասնիկները հելիումի ատոմի միջուկներ են ։
α-տրոհման ենթական են բազմաթիվ ռադիոակտիվ ծանր տարրերի՝ ուրանի, ռադիումի, թորիումի և այլ իզոտոպների միջուկներ։ Տարբեր α-ճառագայթիչների կիսատրոհման ժամանակաշրջանը տատանվում է 0,3•10−6 վրկ 1,39•1010 տարի մինչև ։
α-տրոհման ելակետային ռադիոնուկլիդի լիցքը փոքրանում է 2-ով, իսկ զանգվածային թիվը 4-ով։ Այդ պատճառով դուստր վերջանյութը իրենից ներկայացնում է այն տարրի իզոտոպը, որը Մենդելևյան աղյուսակում երկու վանդակով ձախ է գտնվում ելակետայինից («տեղաշարժ դեպի ձախ»)։
Հայտնի են α-տրոհման բազմաթիվ փուլեր.
α-ճառագայթիչների մեծ մասի α-մասնիկների էներգիան տատանվում է 4-9 ՄԷՎ-ի սահմաններում։ Դրա արժեքը նշվում է տրոհման հավասարումը գրանցելիս.
Այդ էներգիան բաշխվում է ճեղքման արգասիքների միջև՝ հակադարձ համեմատական իրենց զանգվածներին։ Տվյալ դեպքում աստատի ատոմի համար այն կազմում է՝ 6,81 • (4։220) = 0,124 ՄԷՎ, իսկ α-մասնիկների համար՝ 6,81 • (216։220) = 6,69 ՄԷՎ։
Եթե α-տրոհումը ուղեկցվում է γ-ճառագայթումով (ինչպես օրինակ -ի աստիճանական α-տրոհման ժամանակ), ապա էներգիայի մի մասը դուրս է բերվում α-քվանտով։
Որոշ α-ճառագայթիչներ արձակում են α-մասնիկներ խիստ որոշակի կինետիկական էներգիայով։ Դրանք մոնոէներգիական ճառագայթիչներ են՝ օրինակ (4,50 ՄԷՎ),  (6,71 ՄԷՎ) և այլն։ Դրանց կողմից արձակված մասնիկներն ունեն թռիչքի հավասար երկարություն։ Այլ α-ճառագայթիչներ արձակում են էներգիայի երկու կամ ավելի արժեքներով մասնիկներ, ընդ որում մասնիկների յուրաքանչյուր տեսակ ճառագայթման մեջ կազմում է խիստ որոշակի բաժին։ Դրանք պոլիէներգիական ճառագայթիչներ են գծային էներգիական սպեկտրով, օրինակ՝ -ի α-չառագայթումը կազմված է հետևյալ էներգիայով մասնիկներից՝ 4,57 ՄԷՎ (10 %), 4,39 ՄԷՎ (86 %) և 4,18 ՄԷՎ (4%), իսկ  արձակում 5 տեսակի՝ 5,75 ՄԷՎ (11 %), 5,72 ՄԷՎ (53 %), 5,61 ՄԷՎ (25 %), 5,54 ՄԷՎ (9 %) 5,43 ՄԷՎ (2 %) էներգիաներով α-մասնիկներ։
α-մասնիկի վազքը ուղիղ համեմատական է նրա էներգիային և հակադարձ համեմատական միջավայրի խտությանը։ Ռադիոակտիվ ատոմների տրոհման ժամանակ արձակվող α-մասնիկներն օժտված են միատեսակ էներգիայով և արագությամբ, որի պատճառով էլ բոլոր հետագծերը ունեն նույն երկարությունը և ուղղագիծ են։ Միայն իրենց թռիչքի վերջում ատոմների միջուկների հետ բախման հետևանքով սկզբնական արագության կորստի պատճառով թեքվում են։
α-մասնիկների կողմից առաջացրած իոնացման գծային խտությունը շատ մեծ է։ Օրինակ 5,4 ՄԷՎ էներգիայով -ից արձակվող α-մասնիկներն առաջացնում են 154 000 զույգ իոններ։ Քանի որ -ի α-մասնիկների վազքը օդում չի գերազանցում 3,85 սմ, ուստի 1 մմ վազքի դեպքում α-մասնիկը օդում կառաջացնի մինչև 4 000 զույգ իոններ։ Որքան մեծ է α-մասնիկների էներգիան, այսինքն արագ է դրանց թռիչքը, ապա այնքան փոքր է առաջացրած իոնացման խտությունը։ Աստիճանաբար ծախսվելով էներգիան α-մասնիկների վազքը նյութում դանդաղում է։ Այդ իսկ պատճառով թռիչքի վերջում դրանց կողմից առաջացրած իոնացման տեսակարար խտությունը մեծանում է 3-4 անգամ, իսկ այնուհետև ընկնում մինչև 0։ Քանի որ α-մասնիկների վազքը հակադարձ համեմատական է նյութի խտությանը, իսկ կենսաբանական հյուսվածքը միջինում 730 անգամ խիտ է օդից, ապա α-մասնիկի վազքը, կենսաբանական հյուսվածքներում հավասար է մինչև 45 մկմ, սակայն իոնացման խտությունը շատ մեծ է։ Այն միջինում հավասար է 154 000։45 = 3420 զույգ իոնների 1 մկմ ճանապարհին։ Փոքր թափանցելիության հետևանքով α-մասնիկները կարող են լրիվ կասեցվել ստվերաթղթով, հագուստով, ռետինե ձեռնոցներով, վերնամաշկով։ Ուստի որպես արտաքին ճառագայթման աղբյուր դրանք վտանգավոր չեն, սակայն առավել վտանգավոր են օրգանիզմի ներսում, որտեղ կուտակվում են ֆագոցիտոզային միակորիզ համակարգում։
Արտաքին հղումներ
Վիդիո
Կատեգորիա:Ճառագայթում Կատեգորիա:Ռադիոկենսաբանություն
Խաչիկ Բադիկյան
Խաչիկ Գաբրիելի Բադիկյան, հայ լեզավաբան, բանասիրական գիտությունների դոկտոր (1989), պրոֆեսոր (1991): ՀՀ ԳԱԱ Լեզվի ինստիտուտի ավագ գիտաշխատող (1967-1969):
Կենսագրություն
Ծնվել է 1932 թ. մարտի 15-ին Շիրակի մարզի Աշոցքի Սիզավետ գյուղում։ 1951 թ. ավարտել է Գյումրիի Հ. Հակոբյանի անվան միջնակարգ դպրոցը։ 1955 թվականին ավարտել է Գյումրիի Մ. Նալբանդյանի անվան մանկավարժական ինստիտուտի բանասիրական ֆակուլտետը։ 1957-1962 թվականներին աշխատել է Վարդենիսի շրջանի Ծովակ գյուղի, Արմավիրի մարզի Մարգարա գյուղի և Սովետական ավանի միջնակարգ դպրոցներում որպես հայոց լեզվի և գրականության ուսուցիչ, ուսմասվար, ապա և դպրոցի տնօրեն։
1962 թվականին ընդունվել է ՀՀ ԳԱ Հրաչյա Աճառյանի անվան լեզվաբանության ինստիտուտի ասպիրանտուրա։ Միաժամանակ դասավանդել է Երևանի հեռակա մանկավարժական ինստիտուտում և Ակսել Բակունցի անվան մանկավարժական ուսումնարանում։ 1967 թվականին պաշտպանել է գիտական թեզ, ստացել է բանասիրական գիտությունների թենածուի գիտական աստիճան։ 1969-1977 թվականներին աշխատել է որպես ավագ դասախոս ԵՊՀ բանասիրական ֆակուլտետում, 1973-1976 թվականներին եղել է ֆակուլտետի դեկանի տեղակալ։
1976 թվականին ստացել է դոցենտի կոչում։ 1977-1991 թվականներին կրկին աշխատել է ԳԱ լեզվաբանության ինստիտուտում։ 1999 թվականին պաշտպանել է դոկտորական ատենախոսություն «Ժամանակակից հայերենի դարձվածային միավորներ» թեմայով։ 1991 թվականին ստացել է պրոֆեսորի կոչում։
1991 թվականից աշխատել է ԵՊՀ-ում։ 1985-1997 թվականներին համատեղության կարգով դասավանդել է Էջմիածնի Հոգևոր ճեմարանում։ 1998-2006 թվականներին համատեղության կարգով աշխատել է Գավառի պետական համալսարանում։ 2002 թվականին աշխատում է «Հրաչյա Աճառյան» համալսարանում, 2004 թվականից որպես հայոց լեզվի ամբիոնի վարիչ։ 1969-2006 թվականներին տարբեր տարիներ մասնակցել է հայագիտական մի քանի միջազգային ու հանրապետական գիտաժողովների. կարդացել է զեկուցումներ, հրատարակել հոդվածներ։ 1999 թվականի հուլիսին զեկուցում է կարդացել Փարիզի Սորբոնի համալսարանում կազմակերպված հայագիտական 6-րդ գիտաժողովում՝ Հայերենի դարձվածների վերաբերյալ։
Հրատարակել է 19 մենագրություն և 150-ից ավելի հոդվածներ ու գրախոսություններ։
Պարգևատրվել է «Աշխատանքի վետերան» մեդալով և ԳԱ ու ԵՊՀ պատվոգրերով։
Եղել է մոտ 2 տասնյակ թեկնածուական և դոկտորական ատենախոսությունների ընդդիմախոս։ Նրա ղեկավարությամբ պաշտպանվել է 5 ատենախոսություն։
Ծանոթագրություններ
Կատեգորիա:Հայ լեզվաբաններ Կատեգորիա:Բանասիրական գիտությունների թեկնածուներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ դասախոսներ
Կայա Սկոդելարիո
Կայա Ռոուզ Սկոդելարիո (Kaya Rose Scodelario, ), բրիտանացի դերասանուհի։ Հայտնի է դարձել մարմնավորելով Էլիզաբեթ (Էֆֆի) Սթոնեմի կերպարը «Skins» սերիալում։ Նկարահանվել է նաև «Լաբիրինթոսում վազողը» ֆիլմում (Թերեզա), «Մոլեգին հողմերի դարավանդ» (Քեթրին Էրնշո)։
Կենսագրություն
Կայա Սկոդելարիո (իրական անունը՝ Կայա Ռոուզ Սկոդելարիո) ծնվել է Մեծ Բրիտանիայի Լոնդոն քաղաքում։ Հայրը՝ անգլիացի Ռոջեր Համֆրի (մահացել է 2010 թվականի նոյեմբերի 22-ին)։ Կայայի մայրը բրազիլուհի է, այդ իսկ պատճառով Կայան հմտորեն տիրապետում է պորտուգալերենին։
Ծնողները բաժանվել են, երբ Կայան դեռ երեխա էր։ Նրան մեծացրել է մայրը, և Կայան վերցրել է մոր ազգանունը։
2007 թվականին Կայան սկսել է դերասանուհու իր կարիերան՝ նկարահանվելով «Skins» երիտասարդական սերիալում։ Նկարահանվելով այս սերիալում՝ Կայան բավականին հայտնի դարձավ, նրան սկսեցին տարբեր ֆիլմերում նկարահանվելու առաջարկներ անել, դրանցից ամենահայտնին «Տիտանների մարտը» ֆիլմն էր։
Ցանկացել է ստանալ Կիտնիսս Էվերդիի դերը «Քաղցած խաղեր» հայտնի ֆիլմում։ Ի վերջո ստացել է Թերեզայի դերը «Լաբիրինթոսում վազողը» ֆիլմում։
Ծանոթագրություններ
Կատեգորիա:Բրիտանացի դերասաններ Կատեգորիա:Անգլիացի դերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ
Վիլլանովա Մոնտելեոնե
Վիլլանովա Մոնտելոնե  (Villanova Monteleone ), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 2588 մարդ (2005 թվականի տվյալներով), բնակչության խտությունը՝ 12,78 մարդ/կմ²։ Զբաղեցնում է 202,58 կմ² տարածք։ Փոստային ինդեքսն է՝ 7019։ Հեռախոսային կոդը՝ (+39) 079։
Dress You Up
«Dress You Up», ամերիկացի երգչուհի Մադոննայի երգը, որը ձայնագրվել է նրա երկրորդ ստուդիական ալբոմում՝ Like a Virgin (1984): Երգը թողարկել է նաև որպես առանձին սինգլ, եղել է ալբոմի վերջին սինգլը, իսկ նարնից առաջ եղել են՝ «Like a Virgin», «Material Girl», «Angel» և «Into the Groove» երգերը։
Ծանոթագրություններ
Կատեգորիա:Մադոննայի երգեր
Վերխնի Ռոգաչիկի շրջան
Վերխնի Ռոգաչիկի շրջան (Верхньорогачицький район), շրջան Ուկրաինայի Խերսոնի մարզում։
Աշխարհագրություն
Շրջանի տարածքի մակերեսը կազմում է 1000 կմ²։
Բնակչություն
2013 թվականի մարդահամարի արդյունքներով շրջանում բնակվում էր 12313 մարդ։ Բնակչության խտությունը կազմում էր 12,31 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Ձենցուձի
Ձենցուձի (善通寺市|Ձենցուձի-սի), քաղաք Ճապոնիայում, ընդգրկված է Կագավա պրեֆեկտուրայում։ Քաղաքի տարածքը 39.88 կմ² է, բնակչությունը՝ 32.952 մարդ (2014 թվականի օգոստոսի 1) , բնակչության խտությունը՝ 826.28 մարդ/կմ։
Աշխարհագրական դիրք
Քաղաքը գտնվում է Սիկոկու կղզու Կագավա պրեֆեկտուրայի Սիկոկու տարածաշրջանում։ Քաղաքին սահմանակից են Մարուգամե, Միտոյո քաղաքները և Կոտոխիրա, Տաձոցու, Մաննո բնակավայրերը ։
Բնակչություն
Քաղաքի բնակչությունը 2014 թվականի օգոստոսի 1-ի մարդահամարով եղել է 32.952 մարդ, իսկ խտությունը`826.28 մարդ/կմ²։ Բնակչության թվաքանակի փոփոխությունը 1980 թվականից 2005 թվականներին ՝
Ռոդինո (Իտալիա)
Ռոդինո  (իտալ․՝Roddino), կոմունա Իտալիայում, Պիեմոնտ մարզի Կունեո գավառում։
Ձենցուձի
Խորհրդանիշներ
Կամֆորայի ծառը համարվում է քաղաքի խորհրդանիշ ծառը, իսկ ծաղիկը՝ քրիզանթեմը ։
Ռոդինո (Իտալիա)
Բնակչությունը կազմում է 380 մարդ (2008 թվականի տվյալներով)։ Բնակչության խտությունը 36 մարդ/կմ²։ Տարածքը՝ 36 կմ²։ Փոստային ինդեքս՝ 12050։ Հեռախոսային կոդ՝ 0173։
Ձենցուձի
Հղումներ
Կատեգորիա:Կագավա պրեֆեկտուրայի քաղաքներ Կատեգորիա:Ճապոնիայի քաղաքներ Կատեգորիա:Ճապոնիայի պրեֆեկտուրաներ
Ռոդինո (Իտալիա)
Բնակավայրի հովանավորն է համարվում սուրբ Մարգարիտան։ Տոնը նշվում է օգոստոսի 15-ին։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պացիֆիզմ
Պացիֆիզմ (pacificus՝ խաղաղարարական, pax՝ խաղաղություն, և facio՝ անում եմ, բառերից), բռնությանը դիմադրելու գաղափարախոսություն հանուն վերջինիս վերացման։ Պացիֆիստական շարժում, շարժում հանուն խաղաղության, հասարակական շարժում, որը հակազդում է քաղաքական խնդիրների պատերազմական լուծման մեթոդներին ՝ դատապարտելով դրանց անբարոյականությունը։ Հաճախ նույնականացվում է հակամիլիտարիզմի և հակառազմականացման հետ։
Պացիֆիստները դատապարտում են ցանկացած պատերազմ՝ հերքելով այն հնարավորությունը, որ պատերազմները կարող են լինել արդարացի, ազատարար, սրբազան և այլն։